*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-731/21

Sarajevo, 04.04.2021. godine

**Z A P I S N I K**

**20.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 30.03.2021. godine**

Online sjednica je počela u 10.04.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Ibrahim Zukić, Delfa Dejanović, Samira Begić, Irfan Durić i Mirsad Kacila.

Temeljem evidencije Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Odata je počast preminulom zastupniku Ivanu Musi.

Samira Begić pokrenula je inicijativu.

Nakon dodatne prozivke predsjedatelja, s 56 glasova za, jednim glasom protiv i 15 suzdržanih glasova, usvojena je sljedeća

I N I C I J A T I V A

Zadužuje se Federalno ministarstvo pravde da izradi Nacrt Zakona o Gradu Lukavac i uputi ga u parlamentarnu proceduru.

Adis Arapović predložio je zaključak vezan za izdvajanje financijskih sredstava za potrebe kadrovskog jačanja Zavoda za javnu upravu, a koji nakon dodatne prozivke predsjedatelja, nije usvojen (33 glasa za, bez glasova protiv i 41 suzdržani glas).

Adis Arapović predložio je još jedan zaključak. Nakon dodatne prozivke predsjedatelja, s 55 glasova za, bez glasova protiv i 33 suzdržana glasa, usvojen je sljedeći:

Z A K LJ U Č A K

Zadužuje se Vlada FBiH da dopuni postojeću uredbu o uvjetima načinu korištenja i nabavi službenih putničkih automobila u organima uprave Federacije BiH („Službene novine FBiH“ br. 09/13) ili donese Uredbu ili pravilnik o vizualnom označavanju službenih vozila u organima uprave u Federaciji BiH.

Sabina Ćudić pokrenula je inicijativu, vezanu za izravan prijenos sjednica putem RTVFBiH a koja nije usvojena (35 glasova za, pet glasova protiv i 30 suzdržanih glasova).

 Zapisnik 17. redovite sjednice usvojen je bez primjedbi.

Zastupnička pitanja

Damir Mašić pitanje je postavio Vladi FBiH – što je poduzela vezano za usvojene zaključke s prošle sjednice, u svezi s generalnim poboljšanjem stanja kada je u pitanju epidemiološka slika u FBiH, uzrokovana zarazom Covid-19. Također, vezano za nalog Vladi da ograniči marže na sve lijekove, imunološke vitaminske dodatke potrebne za liječenje i prevenciju zaraze koronavirusom.

Albin Muslić pitanje je uputio vezano za doznaku sredstava za Dom zdravlja Bihać – je li i ako nije, kada će Vlada donijeti program za utrošak financijskih sredstava iz razdjela 20 Proračuna za 2021. godinu, a koji se odnosi na transfer za sanaciju zdravstvenih ustanova u Federaciji te doznačiti tri milijuna KM koje je obećano u proteklom razdoblju, te što poduzimaju kada je u pitanju nekontrolirani rast cijena životnih namirnica.

Amela Kuskunović pokrenula je inicijativu za dopunu Odluke o lisiti lijekova obveznog zdravstvenog osiguranja FBiH, s ciljem proširivanja i indikacije lijeka metotreksat za pacijente s autoimunim bolestima, a posebice za pacijente sa reumatodnim artritisom.

Senaid Begić prvo pitanje uputio je Vladi FBiH, Federalnom ministarstvu financija i Poreznoj upravi FBiH - je li Porezna uprava naplaćuje poreze za ostvareni bruto prihod internacionalnih digitalnih tvrtki koje naplaćuju svoje usluge reklamiranja za internet korisnike na teritoriju Federacije BiH, misli na google, facebook, instagram i slično. Je li Vlada i Federalno ministarstvo financija razmatraju donošenje Zakona o porezu na digitalne usluge kojima bi se ova oblast regulirala.

Jasmina Zubić pokrenuala je inicijativu da se u tematsku sjednicu o zdravstvu uvrsti tema - dobrovoljno darivanje krvi u Federaciji BiH.

Pitanje je uputila rukovodstvu Doma, u svezi s Zakonom o zdravstvenoj zaštiti, kojega je zastupnica Kuskunović dostavila u proceduru, a radi se o izmjeni članka 137. stavak 2., te je zamolila da se na prvu narednu sjednicu uvrsti u dnevni red.

Drugo pitanje vezano je za Nacrt Zakona o Fondu za zaštitu okoliša i energetsku učinkovitost Federacije, Zakon o boravišnoj pristojbi i Zakon o turizmu, te traži od Vlade i Doma naroda da se što prije nađu u paralmentarnoj proceduri.

Ivica Pavković pitanje je uputio Vladi FBiH – zašto se ne riješi popunajvanje nedostajućih kadrova u Federalnom pravobraniteljstvu.

Pitanje je uputio rukovodstvu Doma - kada će se na dnevnom redu naći Prijedlog zakona o financijskoj konsolidaciji zdravstvenih ustanova u Federaciji BiH

Traži informaciju od Zavoda za transfuzijsku medicinu FBiH da mu dostavi podatke o ukupnom broju soba koje su koristile usluge Zavoda u 2019. i 2020. godini i to razvrstano po kantonima.

Adnan Efendić pokrenuo je inicijativu. Prva inicijativa od strane Kluba zastupnika SDA već je upućena (10.02.2021.godine) i odgovorom od Zavoda zdravstvenoga osiguranja nisu u potpunosti zadovoljni. Inicira prema uredu tajnika Doma, da je ponovno uputi, a tiče se uvrštavanja lijeka methotrexat na Listu lijekova obveznog zdravstvenog osiguranja FBiH. Inicijativu je potrebno uputiti prema Vladi FBiH, Federalnom ministarstvu zdravstva i kantonalnim zavodima zdravstvenog osiguranja te dostaviti i prethodnu inicijativu, zajedno s odgovorom od ZZO.

Druga inicijativa, kojom se zadužuje Vlada FBiH da na svim službenim ulazima i prostorijama organa uprave osigura isticanje grba BiH, te da u suradnji s kantonalnim vladama i općinskim načelnicima osigura da se na svim mjestima na kojima su istaknute zastave Bosne i Hercegovine ističu na pravilan način.

Kenela Zuko pokrenula je inicijativu, kojom se zadužuje Federalno ministarstvo obrazovanja i znanosti da sukladno nadležnostima i propisanim procedurama izvrši: analizu kojom bi se utvrdio stupanj međusobne harmoniziranosti ili neharmoniziranosti, koordiniranosti ili nekoordiniranosti, usklađenosti ili neusklađenosti zakonskih i podzakonskih akata, kojima je uređena oblast predškolskog, osnovnog i srednjeg obrazovanja i odgoja kao i oblast visokog obrazovanja i znanosti u FBiH; analizu međusobne harminiziranosti ili neharmoniziranosti, koordiniranosti ili nekoordiniranosti i usklađenosti ili neusklađenosti procesa reforme vezano za zajedničko jezgro nastavnih planova i programa definirano na ishodima učenja i zajedničko jezgro cjelovitih razvojnih porgrama za predškolski odgoj i obrazovanje, definirano na ishodima učenja.

Narednom inicijativom predlaže dopunu Zakona o radu.

Amer Obradović pokrenuo je inicijative. Traži uvođenje elektronske prijave za izražavanje interesa za cijepljenje - inicijativu upućuje Federalnom ministarstvu zdravstava i Vladi FBiH za uvođenje elektronske prijave, odnosno uspostavu web podstranice, na kojoj bi građani Federacije mogli izraziti interesovanje za cijepljenje.

Goran Akšamija pitanje je uputio Federalnom minsitarstvu zdravstva, traži od Zavoda za javno zdravstvo FBiH, kantonalnih zavoda za javno zdravstvo podatke, u svezi s obveznim programima cijepljenja i odgovore na pitanja s preciznim podacima: koliko ima cijepnih centara u FBiH i detaljno po svim kantonima, koliko dugo se skladšte cjepiva i koliko u Mostaru a koliko u kantonalnim zavodima i koja vozila za transport posjeduje Zavod zdravstvenog osiguranja FBiH, a koja zavodi zdravstvenog osiguranja kantona.

Elzina Pirić kazala je da javni servisi nisu javili, da je u nedjelju 28.03.2021. došlo do eksplozije i požara u jami Omazići Rudniku mrkog uglja Banovići. Ljudskih žrtava nije bilo, ali je učinjena velika materijalna šteta. Pita - je li rudari u Federaciji, odnosno rudari Banovića ne zaslužuju prostor u javnome servisu, koji jednim dijelom i financiraju, kako bi na nesreću koja ih je zadesila dobili potporu kolega rudara ili je toliko moćan utjecaj aktualne uprave društva i nijhovih političkih mentora na javne servise kako bi se zataškala ovakva dešavanja.

Drugo pitanje uputila je Vladi FBiH, jesu li informirani što se desilo u Banovićima i što su po tom pitanju poduzeli, pri provjeri uzroka štete, jeslu li podnijeli izvješće, odnosno jesu li trebali javnost o tome informirati.

Suad Kaknjo kazao je da je već postavljao pitanje Vladi i rukovodstvu Doma, a vezano za set reformskih zakona, kada će se staviti na dnevni red Zakon o doprinosima, Zakon o porezu na dohodak i zašto to do sada nije urađeno.

Asim Kamber pokrenuo je inicijativu a vezano za usvojeni zaključak i raspodjelu financijskih sredstava u smislu prevencije borbe protiv Covida. Predlaže da se deset milijuna KM izdvoji kao stimulativni dodatak zdravstvenim djelatnicima u Federaciji.

Husein Rošić pokrenuo je inicijativu za donošenje Nacrta Zakona o konematografiji I audiovizualnom stvaralaštvu FBiH, te da se nađe na jednoj od narednih sjednica. Druga inicijativa vezana je za donošenje Zakona o javnoprivatnome partnerstvu, te kazao da još od 2009. godine radne skupine dogovaraju i usuglašavaju ovaj tekst Zakona. Kazao je da će, ukoliko se ne nađe na jednoj od narednih sjednica, isti uputiti u parlamentarnu proceduru.

Pitanje je uputio Vladi FBiH i Federalnom ministarstvu financija – je li Vlada USK dostavila izvješće o utrošku sredstava od četiri milijuna KM za pomoć u suzbijanju migrantske krize, koje je Vlada FBiH uputila u kolovozu 2019. Je li Vlada USK dostavila izvješće Federalnom ministarstvu financija o utrošku oko 25 milijuna KM koje je Vlada FBiH dostavila 2020. godine.

Pitanje je uputio, vezano za uvoz preko 700 automobila Firme Kramar sa neurednim papirima, te pita UIP- što je po tom pitanju urađeno, jesu li uplaćene obveze prema BiH i hoće li će se pokrenuti stegovni postupci.

Mirsad Čamdžić pokrenuo je inicijativu za financijsku pomoć od strane Vlade FBiH bolnici dr. Mustafa Beganović u Gračanici, od 20 tisuća KM, budući da su gospodarstvenici donacijama sakupili 90 tisuća KM za kupovinu kolonoskopa.

Pitanje je uputio minsitrici kulture i športa, kojim traži da mu dostavi sastav članova Upravnoga odbora Fondacije za kinematografiju.

Edita Mazić kazala je da na inicijativu koju je pokrenula a vezana je za izmjenu i dopunu Zakona o izdvajanju i usmjeravanju dijela prihoda ostvarenih radom termoelektrana dobila očitvanje samo Odbora za energetiku i rudarstvo, te traži očitovanje Vlade FBiH.

Pokreće inicijativu, kojom se zadužuje Vlada FBiH da uradi potrebitu projektnu dokumenaciju za rekonstrukciju dijela magistralne ceste M18 kroz Živinice od semafora Kulići, do raskrižja Križaljka i izvrši njeno prekatogoriziranje u cestu višeg ranga duljine približno tri kilometra.

Ismet Osmanović pitanja je uputio Vladi FBiH i resornome ministarstvu a vezano za tvrtku Krom reciklaža, koja je uvezla otpad iz Italije i nepropisno skladištila u pojedinim općinama, te ima informaciju da je Fond za zaštitu okoliša u suradnji s Vladom financijski pomoglo da se taj otpad spali u Cementari Lukavac – što je Vlada i ministarstvo učinilo po ovom pitanju, jesu li izvijestili istražne organe, te traži opsežan odgovor.

Naredno pitanje uputio je Federalnom ministarstvu za zaštitu okoliša kojim traži kompletnu dokumentaciju - kakve okolišne dozvole je dala Cementari Lukavac za spaljivanje različitith vrsta otpada i koje su to vrste otpada.

Hajrudin Žilić postavio je pitanje vezano za nazočnost ozbiljnih indicija o netransparentnom i nenamjenskom utrošku sredstava sa razine Federacije BiH koja su transferirana nižim razinama vlasti, konkretno domovima zdravlja po općinama i kantonalnim vladama, pitanje je za Vladu FBiH i Vladu Zeničko-dobojskog kantona kao i Domu zdravlja Olovo.

Adisa Kokić-Hinović pokrenula je inicijativu, koju je i ranije pokretala, a traži od Federalnog ministarstva zdravstva da žurno donese sve podzakonske akte i druge propise Zakona o liječenju neplodnosti biomedicinski potpomognutom oplodnjom kako bi se ovaj Zakon implementirao u Federaciji BiH.

Pokreće inicijativu prema Federalnom ministarstvu prometa i komunikacija i Autocestama Federacije BiH da se poduzmu aktivnosti na potpisivanju sporazuma između Autoceste Federacije BiH i Autoputeva RS, a s ciljem ujednačenog oslobađanja plaćanja cestarina na autocestama, brzim cestama i objektima naplate Federacije BiH u RS-u, te za invalidne osobe i izbjegne podnošenje istog zahtjeva u oba entiteta.

Pitanje je uputila Federalnom ministarstvu prometa i komunikacija – jeslu li poduzete određene aktivnosti na inicijative u vezi osiguranja konkurentnosti postaja tehničkog pregleda u Federaciji u odnosu na postaje tehničkog pregleda u RS-u.

Pitanje upućuje Federalnom ministarstvu zdravstva – koliko je u protekloj godini urađeno transplantacija u Federaciji s akcentom na transplantaciju bubrega, koliko je ljudi stavljeno na listu čekanja.

Naredno pitanje upućeno je Federalnom ministarstvu za rad i socijalnu politiku - zašto nije reagiralo po Zaključku od 02.12.2020. godine sa 16. redovite sjednice Zastupničkoga doma vezano za opsežnu analizu stanja u Pazariću.

Alma Kratina uoputila je set pitanja ispred Kluba zastupnika DF, a vezano je za oblast obnovljivih izvora energije – traže da se objavi registar projekata i dinamičke kvote za proizvođače električne energije iz obnovljivih izvora što je zakonska obveza operatora koju konstantno izbjegava; traže da se objavi popis proizvođača kojima je odobren otkup proizvedene električne energije po povlaštenoj cijeni; traže da se objavi odobreni iznos subvencija za proizvedenu električnu energiju iz obnovljivih izvora u prethodne četiri godine sa popisom svih pojedinačnih izvora za proizvođače električne energije kojima je subvenicija dodijeljena u visini odobrenih financijskih sredstava i količini proizvedene električne energije; traže da Vlada Zastupničkome domu dostavi urgentan odgovor na pitanje, što će učiniti u svezi nezakonitog zapošljavanja na neodređeno vrijeme 23 osobe mimo natječaja i protivno sistematizaciji radnih mjesta, koje je bivši ravnatelj Misirača obavio u studenome 2020.godine, mjesec dana prije razrješenja sa mjesta ravnatelja operatora.

Što će resorno ministarstvo i Vlada FBiH učiniti u svezi činjenice da je operater za obnovljive izvore energije umjesto 12 mw koliko je bila kvota za otkup električne energije iz solarnih izvora sklopio ugovore sa povlaštenim i odabranim proizvođačima za najmanje 2,5 puta više nego što je predviđeno ukupnim planom za korištenje obnovljivih izvora energije u Federaciji BiH.

Pokrenula je inicijativu sa zastupnicom Marom Đukić a vezana je za neophodnost da studente šeste godine Medicinskog fakulteta angažiraju na dobrovoljnoj osnovi u zdravstvenim ustanovama, te da se njihov angažman u medicinskim ustanovama tretira kao obvezna klinička rotacija koju moraju uraditi u sklopu školovanja i prije stjecanja diplome.

Hamdija Abdić pokrenuo je inicijativu prema Vladi FBiH, vezano za izdvajanje tri milijuna KM za potrebe sanacija i izgradnje novog objekta Doma zdravlja Bihać.

Zlatko Ercegović zahvalio se i pridružio inicijativi koju je pokrenuo zastupnik Asim Kamber.

Pokrenuo je inicijativu prema Vladi FBiH, da se djelatnicima javnih zdravstvenih ustanova raspoređenim u kovid odjele, prizna to razdoblje punog radnog vremena, u staž s uvećanim trajanjem, te obrazložio inicijativu.

Zijat Mušić pitanje je uputio Središnjem izbornom povjerenstvu i Tužiteljstvu HNK – što su uradili po pitanju evidentne zlouporabe (krađe) izbronoga procesa na izborima u Gradu Mostaru koji su održani 20.12.2020. godine.

Pokrenuo je inicijativu vezanu za Zakon o mirovinskom i invalidskom osiguranju.

Pokrenuo je još jednu inicijativu prema rukovodstvu Doma, Kolegiju i Stručnoj službi da se odgovori na zastupnička pitanja upute svim zastupnicima, kako se pitanja ne bi ponavljala.

Mirsad Pindžo kazao je da nije zadovoljan odgovorom na pitanje koje je uputio JP Autoceste Federacije BiH i kratko ga pročitao.

Sanela Klarić pokrenula je inicijativu prema Federalnoj upravi za inspekcijske poslove a vezano je za obaloutvrde u Goraždu, te iako je Federalno ministarstvo prostornog uređenja izdalo rješenje i proglasilo rješenje za građenje ništavim, kazala je da nije dobila jasne odgovore, te građani Goražda žele jasan odgovor, zašto su radovi i dalje u tijeku, tko će platiti te radove iako oni trebaju biti zaustavljeni, traži od inspekcije da ispita ove detalje, dostavi što prije izvješće.

Uz pomoć Koalicije za zaštitu rijeka pitanje je uputila Federalnom ministarstvu energije rudarstva i industrije i FERK-u – kada će biti izmjena Pravilnika o metodologiji za utvrđivanje referentne cijene električne energije a ta referentna cijena je pretvorena u poticajnu cijenu. Naredno pitanje također je uputila zajedno s Koalicijom za zaštitu rijeka a pitanja se odnose na Deklaraciju o zaštiti rijeka i zaključak o zaustavljanju svih investicija u male hidrocentrale, koju je Parlament imao u lipnju mjesecu. Traži da Ministarstvo dostavi izvješće, na koji način su rješavali ova pitanja i na koji način su se odnosili prema volji zastupnika koji su ovoj Deklaraciji dali potporu.

Azra Hadžić pitanje je uputila Vladi FBiH i Federalnom ministarstvu zdravstva – koliko je zahtijeva za financijsku pomoć upućeno Vladi FBiH i Ministarstvu zdravstva od strane Ministarstva zdravstva Unsko-sanskog kantona i Kantonalne bolnice od nastanka pandemije izazvane koronavirusom.

Drugo pitanje uputila je također Vladi FBiH - kada će u parlamentarnu proceduru uputiti Prijedlog izmjena i dopuna Zakona o mirovinskom i invalidskom osiguranju, koji se isključivo odnosi na braniteljski staž. Traži od Vlade da ovaj Zakon što prije pošalje u parlamentarnu proceduru.

Nijaz Helez pokrenuo je inicijativu da se na esencijalnu listu lijekova Zavoda zdravstvenog osiguranja i reosiguranja FBiH uvrste lijekovi koje koriste pacijenti oboljeli od Covid-19 od početka pandemije pa do proglašenja prestanka, a da se novčana sredstva uz ljekarski nalaz refundiraju pacijenatima iz Proračuna FBiH.

Pritanje je uputio Federalnom ministarstvu zdravstva i resornom ministru - kada će doći do izmjene i dopune Zakona o zdravstvenoj zaštiti FBiH gdje će biti preciziran status zdravstvenih suradnika.

Drugo pitanje uputio je Federalnom ministarstvu pravde vezano za općinska vijeća Gornji Vakuf-Uskoplje, Bugojno, Travnik i još neke općine u Srednjo-bosanskom kantonu, gdje učešće u radnim tijelima općinskih vijeća nije dozvoljeno drugim političkim opcijama, osim SDA i HDZ.

Bajro Makić pitanje je uputio Federalnom ministarstvu financija i Poreznoj upravi Federacije BiH – zašto se u autoškolama na području Srednjobosanskog kantona od 01.09.20219. godine vrši bračun doprinosa po uvećanom iznosu. Obračun se vrši množenjem prosječne plaće s koeficijentom 1,1 što je pravi temelj za ovu izmjenu obračuna, vlasnicima auto-škola vršen je obračun doprinosa do 01.09.2019. množenjem prosječne plaće koeficijentom 0,65.

Dževad Adžem osvrnuo se na pokrentanje inicijativa i prijedloge zaključaka, te pita koliko je ministarstva implementiralo usvojene zaključke i inicijative.

Pokrenuo je inicijativu kojom je već tražio, da Zastupnički dom obveže Vladu i resorno ministarstvo da uspostavi koordinacijsko tijelo koje će s vladama kantona iznaći rješenje kojim će se kada je u pitanju nabava lijekova i medicinske opreme u FBiH, lijekovi i medicinska oprema nabavljati centralizirano u ovisnosti od potreba kantonalnih ministarstva zavoda za zdravstvo, a da se uštede koje se ostvare ovakom metodom nabave lijekova rasporede u zavode zdravstva kantona shodno uštedama koje im proporcionalno pripadaju.

Također, inicira da Parlament zaključkom obveže Vladu FBiH da financijski neodrživim kantonima redistribuira sredstva sa koda 6141 – grantovi nižim razinama vlasti.

Adin Huremović pokrenuo je inicijativu kojom traži da se napravi platforma gdje bi se nalazila sva pitanja, inicijative zastupnika, kao i odgovori, pri čemu bi svim zastupnicima i javnosti bio omogućen prostup istim.

Druga inicijativa kojom bi se na ulazu u zgradu Parlamenta postavila knjiga dojmova a osvrnuo se na cijepljenje naših Građana u Srbiji.

Marijan Klaić pitanje je postavio Agenciji za vodno područje rijeke Save– je li izrađen projekt sanacije dionice Savskog obrambenog nasipa sukladno financijskome planu Agencije za vodno područje rijeke Save iz 2020. godine i ako jeste, je li započeta procedura javne nabave i izbora izvođača radova za realizaciju projekta sanacije dionice Savskog nasipa. Koliki je stupanj zaštite poplavnog područja Srednje Posavine od velikih voda rijeke Save na dionici Savskog nasipa u duljini od 1,63 km pored naselja Bazik i u duljini od 3,18 km pored naselja Domaljevac.

Faika Mujanović Glamočanin pitanje je uputila premijeru Vlade FBiH i Kriznom stožeru Federalnog ministarstva zdravstva – koliko je PCR testova osigurano od početka pandemije Covid-19 do 31.12.2020. godine sredstvima proračuna Federacije BiH za 2020. godinu i koliko je PCR testova u tom razdoblju donirano od strane SZO i drugih donatora, te po kojem principu se vršila distribucija PCR testova na području Federacije BiH u navedenom razdoblju.

Pokrenula je inicijativu prema Federalnom ministarstvu zdravstva a vezana je za listu lijekova Fonda solidarnosti te traži proširenje terapijske indikacije za liječenje urealnog metastaznog melanoma.

Bahrudin Šarić osvrnuo se na sjednicu Odbora za energetiku, rudarstvo i industriju, te pročitao iz izvješća, da Odbor traži od Vlade FBiH i Federalnog ministarstva energije, rudarstva i industrije da u roku od sedam dana u žurnu proceduru uputi novi tekst Zakona o korištenju obnovljivih izvora energije i učinkovite kogeneracije koji je usuglašen s energetskom zajednciom 2020. godine.

Eldar Čomor pitanje je uputio premijeru Vlade FBiH - tko i s kojim pravom dopušta nejednak tretman općina u Federaciji BiH, kada je upitanju razvitak izgradnje infrastrukture, pa su pojedine općine povlaštene a pojedine, posebice u Kantonu Sarajevo, prema stavovima pojedinaca zaposlenih u Federalnoj geodetskoj upravi, ne mogu ispuniti uvjete koje su oni nezakonito postavili spornim smjernicama a jedan od primjera je i Općina Hadžići. Predlaže premijeru da razmotri primjedbe općina i sukladno svojim nadležnostima u postupcima uvođenja u posjed, sukladno članku 31. Zakona o izvlaštenju FBiH koje je u isključivoj nadležnosti Vlade FBiH, a ne Federalne geodetske uprave, osigura jednak tretman svih jedinica lokalne samouprave na području Federacije BiH.

Predsjedatelj je kazao da je Vlada FBiH dopisom od 30.03.21021. godine povukla s današnjeg dnevnog reda Prijedlog Zakona o dopuni Zakona o korištenju obnovljivih izvora energije i učinkovite kogeneracije.

Također, Vlada FBiH dopisom traži da se u dnevni red uvrsti Informacija o produženju važenja srednjoročne strategije razvitka poljoprivrednog sektora u FBiH za razdoblje 2015.-2020., do kraja 2021. godine.

U raspravi o izmjenama i dopunama dnevnog reda sudjelovali su: Nihad Čolpa, Damir Mašić, Alma Kratina.

S 58 glasova za, dva glasa protiv i s 16 suzdržanih glasova, usvojeno je da se na dnevni red uvrsti točka - Informacija o produženju važenja srednjoročne strategije razvitka poljoprivrednog sektora u FBiH za razdoblje 2015.-2020., do kraja 2021. godine.

S 64 glasa za, jednim glasom protiv i s dva suzdržana glasa, usvojen je sljedeći:

D N E V N I R E D

1.Informacija Vlade Federacije BiH o epidemiološkoj situaciji - COVID - 19 u FBiH s

 prijedlogom naredbi i preporuka Kriznog stožera Federalnog ministarstva zdravstva,

2. Prijedlog zakona o izmjenama i dopunama Zakona o zaštiti stanovništva od zaraznih bolesti

 Federacije BiH, predlagatelj: Goran Akšamija - skraćeni postupak,

3. Prijedlog Zakona o izmjeni Zakona o matičnim knjigama - skraćeni postupak,

4. Prijedlog Programa rada Zastupničkoga doma Parlamenta FBiH za 2021. godinu,

5. Prijedlog Programa rada Vlade FBiH za 2021. godinu,

6. Izvješće o radu Vlade FBiH za 2020. godinu,

7. Odluka o izdvajanju sredstava u Fond solidarnosti Federacije BiH za 2021. godinu,

8. Izvješće o radu i financijsko-materijalnom poslovanju Federalne agencije za upravljanje

 oduzetom imovinom za razdoblje 01.07.-31.12.2020. godine,

9. a) Prijedlog Odluke o davanju suglasnosti na Rebalans Financijskog plana Zavoda za

 transfuzijsku medicinu Federacije BiH za 2020. godinu,

 b) Prijedlog Odluke o davanju suglasnosti na Financijski plan Zavoda za transfuzijsku

 medicinu Federacije BiH za 2021. godinu,

10. a) Godišnje izvješće o rezultatima aktivnosti Institucije Ombudsmana za ljudska prava BiH

 za 2019. godinu,

 b) Godišnje izvješće o rezultatima aktivnosti Institucije Ombudsmana za ljudska prava

 Bosne i Hercegovine za 2O20. godinu,

 c) Preporuka Ombudsmana za ljudska prava BiH,

11. Godišnji plan zaduživanja za 2021. godinu,

12. Strategija upravljanja dugom 2021.-2023. godina,

13. lnformacija o produženju važenja Srednjoročne strategije razvitka poljoprivrednog sektora

 u Federaciji BiH za razdoblje 2015. - 2020. godina do kraja 2021. godine,

14. Izbori i imenovanja.

**1.Informacija Vlade Federacije BiH o epidemiološkoj situaciji - COVID - 19 u FBiH s**

 **prijedlogom naredbi i preporuka Kriznog stožera Federalnog ministarstva zdravstva**

Informaciju je dostavila Vlada FBiH.

Informaciju su razmatrala mjerodavna radna tijela i dostavila izvješća.

Ministar Mandić dao je dodatno obrazloženje.

Ispred Zavoda za javno zdravstvo obrazlagala je Mia Blažević.

Ispred Odbora za zdravstvo obrazlagao je Goran Opsenica.

Otvorena je rasprava u kojoj su sudjelovali: Alma Kratina, Amela Kuskunović, Damir Mašić, Hajrudin Žilić, Sabina Ćudić, Adnan Efendić, Mira Grgić, Husein Rošić, Salko Zildžić, Jasmina Zubić, Goran Akšamija, Zlatko Ercegović, Albin Muslić, Samer Rešidat, Mara Đukić, Adin Huremović, Dževad Adžem, Mirsad Čamdžić, Asim Kamber, Sanela Klarić, Irfan Čengić, Mira Grgić, premijer Novalić, ministar Mandić i ravnatelj Zavoda za javno zdravstvo Davor Pehar.

Stanka do 16.15.

Zastupnički dom primio je na znanje Informaciju Vlade Federacije BiH o epidemiološkoj situaciji - COVID - 19 u FBiH s prijedlogom naredbi i preporuka Kriznog stožera Federalnog ministarstva zdravstva.

Prešlo se na očitovanje o predloženim zaključcima.

Klub zastupnika SDP predložio je zaključak I. Temeljem pojedinačnog očitovanja, s 51 glasom za, jednim glasom protiv i 22 suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Vladu FBiH da žurno donese odluku kojom će propisati utvrđivanje marži na naftne derivate na način da se gospodarskim društvima propiše maksimalna veleprodajna marža u apsolutnom iznosu od 0,06 KM/litru derivata, a gospodarskim društvima koja obavljaju djelatnost trgovine na malo naftnim derivatima, propiše maksimalna maloprodajna marža u apsolutnom iznosu u visini od 0,25 KM/litru derivata.

Klub zastupnika SDP predložio je zaključak II. Nakon dodatne prozivke predsjedatelja, s 52 glasa za, dva glasa protiv i 21 suzdržani glas, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Vladu FBiH da žurno donese mjere neposredne kontrole cijena osnovnih životnih namirnica i osnovnih higijenskih proizvoda kroz utvrđivanje maksimalnih marži na iste.

Zaključak III. Kluba zastupnika SDP nije usvojen - Zastupnički dom Parlamenta FBiH zadužuje Vladu FBiH da usljed poskupljenja osnovnih životnih namirnica intervenira putem federalnih robnih rezervi, (43 glasa za, tri glasa protiv i 31 suzdržani glas).

Zaključak IV., Kluba zastupnika SDP nije usvojen - Zastunički dom Parlamenta FBiH zadužuje Vladu FBiH da u narednih 7 dana izradi i uputi u parlamentarnu proceduru novi Zakon o suzbijanju negativnih ekonomskih posljedica uzrokovanih pandemijom COVID 19, (34 glasa za, tri glasa protiv i 39 suzdržanih glasova).

Kluba zastupnika SDP predložio je zaključak V. S 64 glasa za, bez glasova protiv i s devet suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH nalaže Vladi FBiH, Ministarstvu zdravstva FBiH i Kriznom stožeru FBiH ograničavanje cijena laboratorijskih nalaza, testova i svih drugih usluga vezanih za dijagnostiku i liječenje koronavirusa u svim zdravstvenim ustanovama na području entiteta.

Zaključak VI. Kluba zastupnika SDP, temeljem pojedinačnog očitovanja nije usvojen - Zastupnički dom Parlamenta FBiH zadužuje Vladu FBiH da osigura preduvjete za povećanje kapaciteta kliničkih centara FBiH u svezi s analizom testova pristiglih s područja cijele FBiH, (42 glasa za, bez glasova protiv i 34 suzdržana glasa).

Klub zastupnika SDP predložio je zaključak VII. S 54 glasa za, bez glasova protiv i s 13 suzdržanih galsova, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Vladu FBiH da u roku od tri dana uspostavi učinkovit sustav registracije zainteresiranih građanki i građana za cijepljenje.

Klub zastupnika SDP predložio je zaključak VIII. S 60 glasova za, jedan glas protiv i s 15 suzdržanih galsova usvojen je sljedeći:

Z A K LJ U Č A K

Nalaže se Vladi FBiH da jednom tjedno izvješćuje Zastupnički dom Parlamenta FBiH o sprovedbi usvojenih zaključaka.

Klub zastupnika DF predložio je zaključak I. S 69 glasova za, bez glasova protiv i s šest suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Vladu FBiH, Federalno ministarstvo zdravstva i Zavod za javno zdravstvo da osiguraju da transplantirani pacijenti, kojih ima samo 340 u cijeloj Federaciji BiH kao i dijalizirani pacijenti budu na listi prioriteta za cijepljenje obzirom da spadaju u jednu od najugroženijih kategorija stanovništva.

Klub zastupnika DF predložio je još jedan zaključak II., koji temeljem pojedinačnog očitovanja nije usvojen (41 glas za, jedan glas protiv i 32 suzdržana glasa) - Zadužuje se Vlada Federacije BiH da u ad hoc povjerenstvo - radnu skupinu za nabavu cjepiva uključi i predstavnika Odbora za zdravstvo Parlamenta FBiH, čime bi se osigurala potrebita tješnja suradnja, kvalitetnije pregovaranje i dogovaranje kao način potrebitog sinhroniziranog rada Parlamenta i Vlade u uvjetima dramatične ugroze zdravlja građana.

Klub zastupnika DF predložio je zaključak III. S 51 glasom za, bez glasova protiv i s 21 suzdržanim glasom, usvojen je sljedeći:

Z A K LJ U Č A K

Zastupnički dom Parlamenta FBiH obvezuje Vladu FBiH da najmanje 50 % sredstava koja je za pomoć zdravstvenim ustanovama planiran u iznosu od 60 milijuna KM žurno distribuira prema zdravstevnim ustanovama u FBiH s jasnim smjernicama da se sredstva mogu utrošiti isključivo za nabavu nedostajućih medikamenata i sredstava zaštite.

Klub nezavisnih zastupnika predložio je zaključak. S 59 glasova za, jednim glasom protiv i 17 suzdržanih glasova usvojen je sljedeći:

Z A K LJ U Č A K

Zadužuje se Vlada FBiH da žurno osigura sredstva iz “Tekuće rezerve” za nabavu medicinske opreme i povećanje kapaciteta zdravstvenih ustanova koje se bave liječenjem oboljelih od Covid-19 infekcije.

Amela Kusuknović predložila je zaključak. S 59 glasova za, jednim glasom protiv i uz devet suzdržanih glasova, usvojen je sljedeći:

Z A K LJ U Č A K

Zadužuje se Federalno ministarstvo zdravstva i Zavod za javno zdravstvo Federacije BiH da odmah naloži svim kantonalnim zavodima da se na listu apsolutnih prioriteta za imunizaciju Pfrzer cjepivom (iz kontigenta koji je stigao putem COVAX mehanizma), a po preporukama SZO (WHO), stave imunokompromitirani, dijalizni i transplantirani pacijenti.

**2. Prijedlog zakona o izmjenama i dopunama Zakona o zaštiti stanovništva od zaraznih**

 **bolesti Federacije BiH, predlagatelj Goran Akšamija - skraćeni postupak,**

Prijedlog Zakona utvrdio je zastupnik Goran Akšamija, te je dao dodatno obrazloženje.

Ispred Zakonodavno-pravnog povjerenstva obrazloženje je dao Albin Muslić.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što je s 50 glasova za, sedam glasova protiv i 20 suzdržanih glasova usvojeno.

U raspravi nitko nije sudjelovao.

S 56 glasova za, jednim glasom protiv i s 13 suzdržanih glasova, usvojen je Prijedlog zakona o izmjenama i dopunama Zakona o zaštiti stanovništva od zaraznih bolesti Federacije BiH uz određene nomotehniče popravke.

**3. Prijedlog Zakona o izmjeni Zakona o matičnim knjigama - skraćeni postupak,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dao je Samir Čolak, šef Odsjeka za normativno-pravne poslove.

Ispred Zakonodavno-pravnog povjerenstva obrazloženje je dao Albin Muslić.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što nije usvojeno 45 glasova za, tri glasa protiv i 29 suzdržanih glasova, te će se razmatrati u formi nacrta.

U raspravi su sudjelovali: Bajro Makić, Ivica Pavković, Mira Grgić, Hasan Muratović i Salmir Kaplan.

S 58 glasova za, bez glasova protiv i s 15 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta Federacije BiH prihvaća Nacrt Zakona o matičnim knjigama te smatra da može poslužiti kao temelj za izradu Prijedloga zakona.

Zadužuje se predlagatelj da prilikom izrade prijedloga Zakona uzme u obzir sve primjedbe, prijedloge i sugestije iznesene u raspravi kao i one koje su dostavljene ili će biti dostavljene u pisanom obliku.

 **4. Prijedlog Programa rada Zastupničkoga doma Parlamenta FBiH za 2021. godinu,**

Prijedlog programa rada utvrdio je Kolegij Doma.

Ispred Povjerenstva za jednakopravnost spolova obrazlagala je Meliha Bijedić.

U raspravi su sudjelovali: Alma Kratina, Adin Huremović, Ivan Boban, Miomirka Melank, Sanela Klarić.

S 58 glasova za, jednim glasom protiv i 12 suzdržanih glasova, usvojen je Prijedlog Programa rada Zastupničkoga doma Parlamenta FBiH za 2021. godinu.

Klub zastupnika Naša stranka predložio je zaključke koji nisu usvojeni- Predsjedatelj Zastupničkog doma obvezuje se da kvartalno dostavlja informacije o ostvarivanju Programa rada Zatupničkoga doma; Zastupnički dom će razmatrati navedene informacije i shodno uočenom predlagati mjere za njegovo učinkovitije izvršavanje, (22 glasa za, 21 glas protiv i 29 suzdržanih glasova).

 **5. Prijedlog Programa rada Vlade FBiH za 2021. godinu**,

Prijedlog Programa rada utvrdila je Vlada FBiH.

Prijedlog Programa rada razmatrala su mjerodavna radna tijela i dostavila izvješća.

Premijer Novalić dao je dodatno obrazloženje.

U raspravi su sudjelovali: Jasmina Zubić, Alma Kratina, Sabina Ćudić, Miomirka Melank, Mirsad Čamdžić, Eldar Čomor, Dževad Adžem i premijer Novalić.

Temeljem pojedinačnog očitovanja, zaključkom nije usvojen Prijedlog Programa rada Vlade FBiH za 2021. godinu, (47 glasova za, 16 glasova protiv i 12 suzdržanih glasova).

 **6. Izvješće o radu Vlade FBiH za 2020. godinu,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

Premijer Novalić dao je dodatno obrazloženje.

U raspravi su sudjelovali: Alma Kratina, Miomirka Melank, Lana Prlić, Amer Obradović, Nasiha Pozder, Sanela Klarić, Sanela Prašović-Gadžo i premijer Novalić.

Zastupnički dom nije prihvatio Izvješće o radu Vlade FBiH za 2020. godinu, (39 glasova za, 19 glasova protiv i 11 suzdržanih glasova).

 **7. Odluka o izdvajanju sredstava u Fond solidarnosti Federacije BiH za 2021. godinu,**

Odluku je dostavila Vlada FBiH.

U raspravi su sudjelovali: Mira Grgić i Amela Kuskunović.

Zastupnički dom primio je na znanje Odluku o izdvajanju sredstava u Fond solidarnosti Federacije BiH za 2021. godinu.

 **8. Izvješće o radu i financijsko-materijalnom poslovanju Federalne agencije za**

 **upravljanje oduzetom imovinom za razdoblje 01.07.-31.12.2020. godine,**

Izvješće je dostavila Vlada FBiH.

Ispred Agencije dodatno obrazloženje dala je Hanadi Karić.

U raspravi je sudjelovala Sanela Prašović-Gadžo.

Zastupnički dom nije prihvatio Izvješće o radu i financijsko-materijalnom poslovanju Federalne agencije za upravljanje oduzetom imovinom za razdoblje 01.07.-31.12.2020. godine (32 glasa za, 10 glasova protiv i 30 suzdržanih glasova).

**9. a) Prijedlog Odluke o davanju suglasnosti na Rebalans Financijskog plana Zavoda za transfuzijsku medicinu Federacije BiH za 2020. godinu,**

**b) Prijedlog Odluke o davanju suglasnosti na Financijski plan Zavoda za transfuzijsku medicinu Federacije BiH za 2021. godinu,**

Prijedlog Odluka dostavila je Vlada FBiH.

Ispred Zavoda dodatno obrazloženje dala je Aida Đozo.

Ispred Odbora za ekonomsku i financijsku politiku obrazlagao je Husein Rošić.

U raspravi su sudjelovali: Amela Kuskunović, Adnan Efendić, Goran Akšamija i Lana Prlić.

S 56 glasova za, bez glasova protiv i s 15 suzdržanih glasova, Zastupnički dom donio je Odluku o davanju suglasnosti na Rebalans Financijskog plana Zavoda za transfuzijsku medicinu Federacije BiH za 2020. godinu.

S 61 glasom za, bez glasova protiv i s 10 suzdržanih glasova, Zastupnički dom donio je Odluku o davanju suglasnosti na Financijski plan Zavoda za transfuzijsku medicinu Federacije BiH za 2021. godinu.

Odbor za ekonomsku i financijsku politiku i Klub zastupnika SDA predložili su istovjetan zaključak. S 54 glasa za, jednim glasom protiv i 14 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH traži od Vlade FBiH da prilikom izrade Rebalansa Proračuna FBiH za 2021. godinu osigura dodatna financijska sredstva Zavodu za transfuzijsku medicinu FBiH u iznosu od 375.000 KM za nabavu opreme.

**10. a) Godišnje izvješće o rezultatima aktivnosti Institucije Ombudsmana za ljudska**

 **prava BiH za 2019. godinu,**

 **b) Godišnje izvješće o rezultatima aktivnosti Institucije Ombudsmana za ljudska**

 **prava Bosne i Hercegovine za 2O20. godinu,**

 **c) Preporuka Ombudsmana za ljudska prava BiH,**

Izvješće je dostavila Institucija Ombudsmana za ljudska prava Bosne i Hercegovine.

Ispred Institucije Ombudsmana obrazloženje su dale Nives Jukić i Jasminka Džumhur.

U raspravi su sudjelovali: Miomirka Melank, Sabina Ćudić, Lana Prlić, Damir Mašić i Hajrudin Žilić.

Zastupnički dom Parlamenta FBiH primio je na znanjeGodišnje izvješće o rezultatima aktivnosti Institucije Ombudsmana za ljudska prava BiH za 2019. godinu, Godišnje izvješće o rezultatima aktivnosti Institucije Ombudsmana za ljudska prava Bosne i Hercegovine za 2O20. godinu i Preporuku Ombudsmana za ljudska prava BiH.

 Povjerenstvo za zaštitu ljudskih prava i sloboda predložilo je zaključak. S 67 glasova za, bez glasova protiv i s dva suzdržana glasa, usvojen je sljedeći:

Z A K LJ U Č A K

Zadužuju se mjerodavna radna tijela Zastupničkoga doma Parlamenta FBiH da, sukladno Preporukama Ombudsmana za ljudska prava BiH, u što kraćem roku, razmotre sve inicijative za izmjene i dopune Zakona o matičnim knjigama Federaije BiH, sačine izvješće i dostave predsjedatelju Doma.

 **11. Godišnji plan zaduživanja za 2021. godinu,**

Godišnji plan dostavila je Vlada FBiH.

Ispred Vlade FBiH dodatno obrazloženje dao je Besim Pašalić.

U raspravi su sudjelovali: Mujo Hasić i Sanela Klarić.

Zastupnički dom Parlamenta FBiH primio je na znanjeGodišnji plan zaduživanja za 2021. godinu.

 **12.Strategija upravljanja dugom 2021.-2023. godina,**

Strategiju je dostavila Vlada FBiH.
Predstavnik Vlade dao je dodatn obrazloženje.

U raspravi je sudjelovala Sanela Klarić.

Zastupnički dom Parlamenta FBiH primio je na znanje Strategiju upravljanja dugom 2021.-2023. godina.

Sanela Klarić predložila je zaključak, koji nije usvojen – Zadužuje se Vlada FBiH da prilikom zaduživanja od međunarodnih kreditora za projekte koje se implementiraju na teritoriju Federacije BiH na različitim razinama obvezno vrši stvarni i efektivni nadzor nad utroškom sredstava kao i da se prilikom definiranja pravnih odnosa između kreditora i krajnjih korisnika sredstava definiraju stvarni i efektivni nadzor nad utroškom sredstva i naknade obveze nadzora održavanja i upravljanja implementiranih projekata minimalno pet godina nakon preuzimanja od strane lokalnih zajednica (28 glasova za, devet glasova protiv i 30 suzdržanih glasova).

**13**. **lnformacija o produženju važenja Srednjoročne strategije razvitka poljoprivrednog sektora u Federaciji BiH za razdoblje 2015. - 2020. godina do kraja 2021. godine,**

Informaciju je dostavila Vlada FBiH.

Predstavnik Vlade dao je dodatno obrazloženje.

Ispred Odbora za poljoprivredu, vodoprivredu i šumarstvo obrazlagao je Ahmed Džubur.

U raspravi je sudjelovao Irfan Čengić.

Zastupnički dom Parlamenta FBiH primio je na znanje lnformaciju o produženju važenja Srednjoročne strategije razvitka poljoprivrednog sektora u Federaciji BiH za razdoblje 2015. - 2020. godina do kraja 2021. godine.

 **14. Izbori i imenovanja -** Pod točkom 14. nije bilo materijala za razmatranje.

Predsjedatelj je zaključio rad 20. redovite sjednice u 22.24.

 Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović